Z A P I S N I K
47. sjednice Vijeća Mjesnog odbora Savica Šanci održane 17. ožujka 2025.
u prostorijama Mjesnog odbora Savica Šanci, I. Savica 2, s početkom u 19 sati.


Nazočni članovi: Miljenko Blažević, Tomislav Brkić, Ivan Kuštra, Gospava Rakitić, Ozren Rađenović, Marijo Pisk, Danijel Škrlec.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 47. sjednicu Vijeća Mjesnog odbora.

Vijeće jednoglasno prihvaća tekst Zapisnika 46. sjednice održane 17. veljače 2025.

Predsjednik predlaže usvajanje dnevnog reda kako su ga vijećnici primili u Pozivu nakon čega konstatira kako je jednoglasno donesen.

D N E V N I     R E D:
1. [bookmark: _Hlk164799802]Program rada Vijeća Mjesnog odbora Savica Šanci u 2025. godini
2. Korištenje prostora MS Savica Šanci
3. Aktualna komunalna problematika 
4. Izvješća, pitanja, prijedlozi

Ad.1	Program rada Vijeća Mjesnog odbora Savica-Šanci u 2025. godini 
Vijećnici su primili materijal uz poziv
[bookmark: _Hlk191237415]Nakon rasprave u kojoj sudjeluju svi članovi Vijeća, Program se dopunjuje sa „Suradnja s odgojno-obrazovnim ustanovama i bolja suradnja s komunalnim i prometnim redarima“
  Vijeće jednoglasno usvaja
PROGRAM RADA VIJEĆA MJESNOG ODBORA 
SAVICA ŠANCI ZA 2025.



a) Polazne odrednice

Vijeće Mjesnog odbora Savica Šanci polazne odrednice Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Mjesnog odbora  Savica Šanci.
Polazne odrednice, ciljevi i zadaci Programa rada Vijeća Mjesnog odbora Savica Šanci ovise o cjelovitom radu mjesne samouprave, odnosno prvenstveno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Savica Šanci kod definiranja problema i predlaganja njihovih rješenja, kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Savica Šanci s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane procedure rada Vijeća Mjesnog odbora Savica Šanci koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika vijeća mjesnih odbora s predsjednikom Vijeća Gradske četvrti Peščenica-Žitnjak.

Iz navedenog konteksta specificiraju se sljedeće polazne odrednice:

1. Pojačano održavanje, asfaltiranje i rekonstrukcija ulica
2. Izgradnja i asfaltiranje parkirališta
3. Uređenje i asfaltiranje pješačkih staza i nogostupa
4. Regulacija prometa postavom prometne signalizacije
5. Pojačanje postojeće javne rasvjete u ulicama
6. Uređenje i opremanje dječjih igrališta potrebnim sadržajima
7. Zaštita javnih zelenih površina i opremanje istih sadržajima (klupe, stolovi, koševi za otpatke i sl.)
8. Briga za zaštitu okoliša i sigurnost građana  Mjesnog odbora Savica Šanci

Sve navedene polazne odrednice ovise o osnovnoj odrednici koja se prepoznaje po stupnju uspješnosti:
· suradnje Vijeća Mjesnog odbora Savica Šanci s građanima,
· suradnje Vijeća Mjesnog odbora Savica Šanci s Vijećem Gradske četvrti Peščenica-Žitnjak i Gradskim uredom  za mjesnu samoupravu.

Navedene odrednice izravno  uvjetuju i usmjeravaju uspješnost rada Vijeća Mjesnog odbora Savica Šanci, a neizravno pridonose uspješnoj realizaciji rada Vijeća Gradske četvrti Peščenica-Žitnjak.



a) Glavni ciljevi

Na osnovi rada Vijeća Gradske četvrti Peščenica-Žitnjak vezanog uz prostor našeg Mjesnog odbora, Vijeće Mjesnog odbora Savica Šanci postavlja sljedeće ciljeve:

1. Koordinirano, u suradnji s građanima, i sustavno prikupljanje svih podataka bitnih  za Mjesni odbor Savica Šanci o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi, te upoznavanje Vijeća Gradske četvrti Peščenica-Žitnjak i građana MO Savica Šanci s istim.
2. Koordinirano s Vijećem Gradske četvrti Peščenica-Žitnjak, sustavno i kontinuirano planiranje rješavanja manjih komunalnih potreba koje Vijeće Mjesnog odbora Savica Šanci selektira i predlaže Vijeću Gradske četvrti kao prioritete Programa komunalnih aktivnosti za tekuće i iduće razdoblje.
3. Uočavanje i predlaganje rješavanja većih komunalnih problema na Mjesnom odboru Savica Šanci (koji se ne mogu, zbog svoje obimnosti i složenosti, rješavati kroz Program MKA ili Program komunalnih aktivnosti) Vijeću Gradske četvrti i drugim nadležnim tijelima 
4.  Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Savica Šanci
5. Permanentno nastojanje za što učinkovitijom suradnjom Vijeća Mjesnog odbora Savica Šanci s Vijećem Gradske četvrti Peščenica-Žitnjak i Gradskim uredom za mjesnu samoupravu.
6. Redovita i aktivna suradnja s odgojno-obrazovnim ustanovama te poboljšanje suradnje s komunalnim i prometnim redarima.



b) Zadatci i rokovi

Na osnovi ovih, Programom postavljanih ciljeva, Vijeće Mjesnog odbora Savica Šanci će u svome radu i na svojim sjednicama tijekom 2020. provoditi proceduralne postupke i donositi odgovarajuće akte u predviđenim rokovima, a naročitu pozornost posvetiti će sljedećim pitanjima:

1. Koordinaciji i suradnji s Vijećem Gradske četvrti Peščenica-Žitnjak i predsjednikom Vijeća Gradske četvrti Peščenica-Žitnjak u okviru propisane procedure (kontinuirano kroz cijelu godinu).
2. Kontinuiranom praćenju aktualne komunalne problematike iz Plana komunalnih potreba Mjesnog odbora Savica Šanci te, prema složenosti i razini rješavanja, predlagati 
a) prioritete za Plana MKA:
b) prioritete za Plan komunalnih aktivnosti
· Vijeću Gradske četvrti Peščenica-Žitnjak.
c) realizaciju složenih i većih komunalnih potreba
·  nadležnim tijelima Grada po propisanoj proceduri (kontinuirano  kroz cijelu godinu).
d) donijeti Plan malih komunalnih akcija (održavanje javnih površina i održavanje nerazvrstanih cesta)

Zadaci:

1. Donošenje Izvješća o radu Vijeća Mjesnog odbora Savica Šanci za 2024. 
2. Donošenje Programa rada Vijeća Mjesnog odbora Savica Šanci za 2025. 
3. Donošenje Financijskog plana Mjesnog odbora Savica Šanci za 2026. (prosinac 2025.)
4. Donošenja Plana malih komunalnih akcija Mjesnog odbora Savica Šanci za 2026. 
5. Donošenje Godišnjeg izvještaja o izvršenju Financijskog plana Mjesnog odbora Savica Šanci za 2025. 
6. Predlaganje prioriteta MKA za 2026. za Mjesni odbor Savica Šanci (srpanj - kolovoz 2024.)
7. Donošenje Plana potreba za aktivnostima, programima i projektima unapređenja kvaliteta života građana za 2026. 
8. Donošenje Plana malih komunalnih akcija (PMKA) – asfalterski program za 2026. 
9. Prijedlozi za akcije u programima Gradskog ureda za obnovu , izgradnju, prostorno uređenje, graditeljstvo i komunalne poslove (Mega ured) za 2026. 
10. Davanje mišljenja o prijedlozima akata i programima koja od Vijeća Mjesnog odbora Savica Šanci zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Savica Šanci (kada bude zatražena i ponuđena).
11. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Savica Šanci (kontinuirano kroz cijelu godinu).
12. Sudjelovanje i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog odbora Savica Šanci (prema dospijeću prijedloga).
13. Raspravljanje i predlaganje rješavanja problema o zaštiti okoliša, sigurnosnom i komunalnom standardu građana Mjesnog odbora Savica Šanci (kontinuirano kroz cijelu godinu).



Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
· dosegnutoj razini odvijanja propisanog rada Vijeća Mjesnog odbora Savica Šanci
· suradnji Vijeća Mjesnog odbora Savica Šanci s Vijećem Gradske četvrti Peščenica-Žitnjak i s predsjednikom Vijeća Gradske četvrti.
· suradnji Vijeća Mjesnog odbora s građanima Mjesnog odbora Savica Šanci, te o izvršenju proračunskih stavki koje se odnose na Gradski ured za mjesnu samoupravu Grada Zagreba.

Ad. 2 Korištenje prostora MS Savica Šanci
Vijećnici su primili materijal uz poziv
Nakon rasprave u kojoj sudjeluju svi članovi Vijeća, Vijeće jednoglasno donosi
                                                                      ZAKLJUČAK

o povremenom korištenju prostora MS Savica Šanci

Vijeće Mjesnog odbora Savica Šanci suglasno je sa zahtjevom za korištenje prostora Mjesne samouprave Savica Šanci za korisnika:
         

· HVIDR-e Borovje za korištenje MS Savica Šanci, svakog ponedjeljka i srijede od 18 do 22 sata u razdoblju od 17. ožujka 2025. do 17. ožujka 2026. godine.


Ad. 3 Aktualna komunalna problematika
1. Postavljanje znaka zabrane prometovanja teretnih vozila u ulici Savica I. (kod ZET-ovog igrališta prema Velikogoričkoj ulici) 
- Vijeću se obratila gospođa Sonja Švagel, koja je predstavila dugogodišnji problem u toj ulici
- Zbog prolaska teretnih vozila (kamiona i slično) narušena je sigurnost sudionika u prometu, zato što je riječ o jako uskoj ulici
Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK
o potrebi postavljanja prometnog znaka 

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od nadležnog Sektora za promet:

· zatraži  stručni očevid u svrhu donošenja rješenja i postavljanja 
znaka zabrane prometovanja teretnih vozila u ulici Savica I. (kod ZET-ovog igrališta prema Velikogoričkoj ulici)

2. Ovaj zaključak biti  će dostavljen na postupanje Vijeću Gradske četvrti Peščenica-Žitnjak.

ZAKLJUČAK
o uvrštavanju u Plan komunalnih potreba 

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da u Plan komunalnih potreba uvrsti:

· postavljanje košarice za otpatke u dječjem parku u Ul. Grada Chicaga 20 – kod caffe bara Inverno

2. Ovaj zaključak biti  će dostavljen na postupanje Vijeću Gradske četvrti Peščenica-Žitnjak.


Ad. 4 Izvješća, pitanja, prijedlozi
Predsjednik otvara raspravu, za riječ se javlja vijećnik Brkić te ponavlja zahtjev sa prošle sjednice o izmjeni zapisnika 44. sj. na način:
„ Vijećnik Tomislav Brkić je zatražio izmjenu zapisnika s 44. sjednice. Zatraženo je da se dopuni dnevni red zapisnika s točkom zaključka o planu potreba za 2025. Godinu. 
Nakon rasprave, dnevni red je dopunjen s istim. Zaključak o planu potreba je odbijen s četiri glasa protiv i tri glasa za.“
[bookmark: _GoBack]Utvrđeno je kako je u zapisnik 44. sjednice VMO izmjena već unesena.
Predsjednik zaključuje sjednicu u 20:15 sati.
Datum iduće sjednice će biti 7. travnja 2025. u 19:00 sati.
Zapisnik vodio: Miljenko Blažević.
KLASA: 024-08/25-003/608
URBROJ: 251-13-11-11/002-25-3
Zagreb, 17. ožujka 2025.



                                                                                                                Predsjednik
Vijeća Mjesnog odbora
                                                                                                                  Savica Šanci

                                                                                                                   Miljenko Blažević 


